Terje Bjørklund

**Terje Bjørklund** (1945–2024) var en norsk komponist.

## Biografi
### Utdanning
Bjørklund hadde magistergrad i musikkvitenskap fra Universitetet i Oslo (1971), og gjennomførte komposisjonsstudier ved Norges musikkhøgskole (1971–1973) med Finn Mortensen.

### Karriere
I 1973 ble han ansatt ved Trøndelag musikkonservatorium, der han etablerte jazzlinja i 1979, og var førsteamanuensis innenfor komposisjon og musikkteori. Han var aktiv jazzpianist frem til ca. 1980. Sine erfaringer og kunnskaper som jazzmusiker videreformidlet han i læreboken *Moderne Jazzimprovisasjon* (Norsk Musikkforlag, 1983). For sin innsats i norsk jazzliv ble han i 1983 tildelt Norsk Jazzforbunds høyeste utmerkelse: Buddy-statuetten. Siden 1980 prioriterte han komponering, og orienterte seg hovedsakelig mot den seriøse kunstmusikken. I mange av hans verker er harmonikken et bærende element. Måten akkorder og klanger nyanseres på kan gi assosiasjoner til moderne jazz.

Bjørklund skrev en rekke bestillingsverk for kor, orkester og ulike solo- og kammermusikkbesetninger. Spesielt har han skrevet mye for strykere, noe som henger sammen med det rike strykermiljøet i Trondheim. *Sarek* for strykere fikk i 1992 følgende omtale i det anerkjente amerikanske musikktidsskriftet *Fanfare*: «Denne musikken har lyriske partier som tar pusten fra deg. Den sterke melodiske profileringen låter som en oppdatert Grieg». Dette verket ble presentert som åpningsverk på Anne-Sophie Mutters USA-turné med Trondheims-solistene i 2002.

*Carmina* for strykere er utgitt på TrondheimSolistenes Blu-Ray Disc *DIVERTIMENTI* og omtalt i musikktidsskriftet *Fanfare Magazine* 29. november 2008. Utgivelsen ble i 2009 nominert til tre Grammy-priser.

Blant øvrige verker er *Morene* og *Narvik 2002* for symfoniorkester, *Magnificat*, *Requiem*, *De Profundis* og *Te Deum* for solister, kor og orkester, to fiolinkonserter: *Arctos* for fiolin og strykere (1993) og *Konsert for fiolin og orkester* (2010), samt operaen *Frøken Victoria*, basert på Knut Hamsuns roman *Victoria*. Konsert for klaver og orkester ble urfremført 14/1-2016 av Tor Espen Aspaas og Trondheim Symfoniorkester, mens *Missa Libera* for kor, cello og orgel fikk sin uroppførelse i Nidarosdomen 17/4-2016. De siste årene komponerte Terje Bjørklund også tre helaftens «crossover-verk»: *Norwegian Sanctus* (2006), *The Wedding* (2009) og *Sacred Concert* (2014). *Norwegian Sanctus*, for jazzsolister, kor og kammerorkester ble urframført ved Molde jazzfestival i 2006. Verket ble også framført under Olavsfestdagene i Trondheim samme år, og under Oslo Internasjonale Kirkemusikkfestival i 2009. *The Wedding,* for jazzsolister og kammerorkester, var et bestillingsverk fra Trondheim Jazzfestival i anledning Jazzlinja ved Musikkonservatoriet i Trondheim, senere NTNU, sitt 30.-årsjubileum.

Terje Bjørklund var festspillkomponist ved Festspillene i Nord-Norge 1993  og ved Vinterfestspillene på Røros 2004. Hans musikk er gitt ut på tre egne CD-er, og en rekke enkeltverk er utgitt på andre CD-er. Noter/partiturer er utgitt på følgende forlag: Pizzicato Editione (Italia/Sveits), Warner Chappell Music, Norsk Musikkforlag, Norsk Musikkinformasjon (nå NB Noter) og Musikkhusets forlag.

## Verker (utvalg)
* *Moréne*, for symfoniorkester (1983)
* *Per la strada* kammerverk for fiolin (1984)
* *Preluminado*, kammerverk for fiolin (1984)
* *Lumino*, sonate for cello og klaver (1986)
* *Sarek* for strykeorkester (1992)
* *Frøken Victoria*, opera, inspirert av Knut Hamsuns *[[Victoria (roman)|Victoria]].* Libretto: Hans Kristiansen (1992)
* *Magnificat* for sangsolister, kor og orkester (1990)
* bestillingsverk for The Chilingirian String Quartet, London.

## Diskografi
### Album
* *[[Sacred Music]]* (1997)
* *[[Music for Strings]]* (1998)
* *[[Yesterday Song]]* (2014)

### Deltar på
* Egil Kapstad Choir & Orchestra: *[[Syner (album)|Syner]]* (1968)
* Karin Krog: *[[Joy (Karin Krog-album)|Joy]]* (1968)
* Nora Brockstedt: *[[Noras jul]]* (1972)
* Per Elvis Granberg: *[[Real Rock'n'Roll]]* (1973)
* Tone Ringen: *[[Kvilestein (Tone Ringen-album)|Kvilestein]]* (1973)
* Sonet: *[[Popofoni]]* (1973)
* Per Hommelhaug: *[[Fotbad og samba]]* (1979)
* Bjørn Alterhaug: *[[Moments (Bjørn Alterhaug-album)|Moments]]* (1979)
* Asmund Bjørken: *[["Jazz Accordion" My Way]]* (1979)
* Gunnar Andreas Berg: *[[Snowdawn]]* (1980)
* Tove Karoline Knutsen: *[[Blå kveill]]* (1980)
* Sigurd Bjørhovde Quintet: *[[Live no evil]]* (1980)
* Thorgeir Stubø: *[[Notice]]* (1981)
* Warne Marsh: *[[Warne Marsh In Norway/Sax of a Kind]]* (1983)
* Odin Records: *[[Norsk jazz 1960&ndash;1980]]* (1983)
* Warne Marsh: *[[Sax of a Kind]]* (1987)
* Thorgeir Stubø: *[[The End of a Tune]]* (1988)
* Trondhjems Studentersangforening med dirigent Oddbjørn Indrebø: *[[Vegmerker]]* (1990)
* TrondheimSolistene, Elise Båtnes, Henninge Landaas & Bjarne Fiskum: *[[The Trondheim Soloists]]* (1991)
* Per Fridtjov Bonsaksen: *[[New Church Music from the Nidaros Cathedral]]* (1993)
* Thorgeir Stubø: *[[Notice/Live at Jazz Alive]]* (1997)
* Norges teknisk-naturvitenskapelige universitet: *[[Noen deler viten]]* (1997)
* Norsk Komponistforening: *[[Sampled Spirits 1998]]* (1998)
* TrondheimSolistene & Bjarne Fiskum: *[[Jubileumsalbum]]* (1998)
* Collegium Musicum Carinthia, Moskva Nasjonalkvartett: *[[Musica Concertante]]* (1998)
* Con Brio: *[[Engelsk og norsk kirkemusikk]]* (1999)
* Embla: *[[Salve Regina &ndash; Konsert i Uranienborg kirke]]* (1999)
* Bjarne Fiskum: *[[Bjarne Fiskum (album)|Bjarne Fiskum]]* (2000)
* MiNensemblet: *[[Arctic Contrasts]]* (2000)
* Bjørn Johansen: *[[Oslo Jazz Circle Presents: Portrait of a Norwegian Jazz Artist (Bjørn Johansen-album)|Oslo Jazz Circle Presents: Portrait of a Norwegian Jazz Artist]]* (2001)
* Oslo Sinfonietta: *[[Norges musikkhistorie &ndash; Bind 5]]* (2001)
* Norske Trekkspilleres Landsforbund: *[[Årene går &ndash; trekkspillet består]]* (2001)
* Gemini Records: *[[Distant Reports &ndash; Jazz From North Norway]]* (2001)
* Karin Krog: *[[Raindrops, Raindrops]]* (2002)
* TrondheimSolistene: *[[Trondheimsolistene (album)|Trondheimsolistene]]* (2002)
* Herman Records: *[[Footprints &ndash; Jazz in Norway Vol. 5]]* (2003)
* Vokal Nord: *[[Advenio (album)|Advenio]]* (2003)
* Melodisc: *[[Aérien Voyage &ndash; Rare and Unreleased Grooves and Fusion from Norway]]* (2003)
* Øivind Farmen: *[[Ritornell (album)|Ritornell]]* (2004)
* Aage Kvalbein: *[[Ten Norwegian Short Stories]]* (2005)
* Alos Quartet: *[[Alos Quartet (album)|Alos Quartet]]* (2005)
* Tori Stødle: *[[Pianomusts]]* (2006)
* Oslo Filharmoniske Kor: *[[Gregorian Key]]* (2006)
* Alfred Janson: *[[Nasjonalsang (album)|Nasjonalsang]]* (2007)
* NRK/Plastic Strip: *[[NRK Sessions &ndash; Soul, Afro-Jazz and Latin from the Club 7 Scene]]* (2007)
* Helge Hurum: ** (2007)
* Stig Nilsson: *[[Solo+]]* (2008)
* TrondheimSolistene: *[[Divertimenti]]* (2008)
* Åge Aleksandersen: *[[Åge-boks 1]]* (2009)
* Øivind Farmen: *[[Norwegian Safari]]* (2010)
* Dena Piano Duo: *[[Hommage à Grieg Vol. III]]* (2013)
* Sigurd Bjørhovde Groups: *[[Exit (Sigurd Bjørhovde-album)|Exit]]* (2014)
* Karin Krog: *[[Don't Just Sing &ndash; An Anthology 1963&ndash;1999]]* (2015)
* Kjersti Stubø Kvintett: *[[Notis (Kjersti Stubø Kvintett-album)|Notis]]* (2018)

## Utmerkelser
* Ridder av 1. klasse av St. Olavs Orden for sin innsats for musikklivet.

## Referanser


## Eksterne lenker
* 
* 
* 
* Biografi fra Jazzbasen.
* Diskografi fra Jazzbasen.
* Konsertopptak fra 2010 av The Wedding fra Jazzfest i Trondheim – NRK-opptak fra Nasjonalbibliotekets arkiv
* Verkliste fra NB Noter 
* Medlem av Norsk Komponistforening